Vendim
Nr.591, datë 5.9.2007

Për përcaktimin e personaliteteve të tjera të larta shtetërore të vendit, që do të ruhen dhe mbrohen nga Garda e Republikës së Shqipërisë

Në mbështetje të nenit 100 të Kushtetutës dhe të shkronjës “c” të nenit 4 të ligjit nr.8869, datë 22.5.2003 “Për Gardën e Republikës së Shqipërisë“, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Garda e Republikës së Shqipërisë do të ruajë dhe mbrojë edhe këto personalitete të larta shtetërore të vendit:
a) Prokurorin e Përgjithshëm dhe Ministrin e Brendshëm, me eskortë;
b) Zëvendëskryeministrin, Kryetarin e Gjykatës Kushtetuese, Kryetarin e Gjykatës së Lartë, Kryetarin e Kontrollin të Lartë të Shtetit, Drejtorin e Shërbimit Informativ të Shtetit dhe kryetarin e maxhorancës parlamentare, me shoqërim, me oficer e nënoficer, shoqërues;
c) Zëvendëskryetarët e Kuvendit, me nënoficer shoqërues;
ç) Anëtarët e Këshillit të Ministrave, për të cilët nuk janë parashikuar masa ruajtjeje e mbrojtjeje në shkronjën “a” të pikës 1 të këtij vendimi, dhe guvernatorin e Bankës së Shqipërisë, me shofer shoqërues;
d) Kryetarin e bashkisë së Tiranës, me oficer shoqërues;
dh)Kryetarin e partisë më të madhe të maxhorancës parlamentare, me shoqërim, me oficer e nënoficer shoqërues;
e )Kryetarin e partisë më të madhe të opozitës parlamentare, me oficer shoqërues.
2. Vendimet nr.310, datë 14.5.2004, dhe nr.93, datë 11.2.2005 të Këshillit të Ministrave, shfuqizohen.
3. Ngarkohen Ministri i Brendshëm dhe komandanti i Gardës së Republikës  për zbatimin e këtij vendimi.
Ky vendim hyn në fuqi menjëherë.
Kryeministri
Sali Berisha

